INFORMATIVNI OBRAZAC ZA RODITELJE KOJI ŽELE OSTVARITI UPIS U OSNOVNU ŠKOLU DRUGOG UPISNOG PODRUČJA ZA ŠKOLSKU GODINU 2012./2013.

Roditelj djeteta koji želi ostvariti pravo upis u školu drugog upisnog područja, može to pravo ostvariti na sljedeći način:

1. Roditelj/staratelj podnosi zahtjev za upis u školu drugog upisnog područja, upisa u I. razred osnovne škole Uredu državne uprave u Međimurskoj županiji, Službi za društvene djelatnosti, Čakovec, Ruđera Boškovića 2, **od 01. veljače 2012. godine do 31. ožujka 2012. godine, uz zahtjev roditelj prilaže:**

* Presliku rodnog lista ili izvod iz matice rođenih,
* Potvrdu o mjestu prebivališta za cijelu obitelj,
* Drugu dokumentaciju potrebnu za upis u drugu školu (npr. potvrdu škole da istu polazi stariji brat ili sestra),
* Službena osoba koja vodi predmet pregledat će zahtjev te o eventualnim nedostacima i potrebnim nadopunama pismenim putem obavijestiti roditelja, te postupiti sukladno odredbama Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 i 90/11).

 Zakonom o odgoju i obrazovanju u osnovnoj i srednjoj školi propisano je da se učenik može upisati u prvi razred osnovne škole kojoj ne pripada prema upisnom području:

* ako to ne izaziva povećanje broja razrednih odjela utvrđenih planom upisa u osnovnoj školi u koju se upisuje,
* ako se upisuje u škole koje izvode alternativne, međunarodne te programe na jeziku i pismu nacionalnih manjina,
* ako se upisuje u škole kojima je osnivač druga pravna ili fizička osoba.

 U slučaju upisa učenika u drugu školu, Ured državne uprave, dužan je o upisu učenika obavijestiti osnovnu školu u koju se učenik trebao upisati prema upisnom području.

 Državnim pedagoškim standardom osnovnoškolskog odgoja i obrazovanja („Narodne novine“ broj 63/08) propisano je ukoliko osnivač školskih ustanova u mreži škola predvidi zajedničko upisno područje za dvije školske ustanove, o rasporedu u škole školskih obveznika iz zajedničkog upisnog područja odlučuje osnivač škole najkasnije godinu dana prije upisa obveznika u prvi razred te o tome obavještava roditelje, odnosno skrbnike obveznika.

 **Pravo roditelja, odnosno skrbnika da školskog obveznika upiše u školu kojoj po upisnom području ne pripada ograničeno je mogućnostima pojedine škole.**

 **Upisom djece iz drugih upisnih područja ne smije se narušiti optimalni ustroj rada škole i ne smije se onemogućiti upis obveznicima koji pripadaju upisnome području škole.**

 U slučaju da ima više zahtjeva za pojedinu školu nego slobodnih mjesta u željenoj školi, odlučivati će se prema:

* **datum primitka zahtjeva,**
* **da li školu u koju se želi izvršiti upis polazi stariji brat ili sestra.**

 2. Nakon utvrđenih svih uvjeta Ured državne uprave u Međimurskoj županiji, Služba za društvene djelatnosti, Ruđera Boškovića 2, Čakovec, izdaje rješenje o odobrenju ili neodobrenju upisa u prvi razred osnovne škole za pojedino dijete izvan svog upisnog područja, protiv kojeg roditelj ima pravo žalbe.

1. **Nakon primitka suglasnosti za upis u prvi razred osnovne škole izvan upisnog područja, upis se odvija prema istim uvjetima kao i za ostale školske obveznike.**

**ZA SVE EVENTUALNE UPITE MOŽETE SE OBRATITI OSOBNO U PROSTORIJE UREDA,**

**PUTEM TELEFONA: 040/374 185 (MIRJANA KRNJAK, mag. oec., pomoćnica predstojnika)**

 **040/374 040 (NIVES KOLARIĆ STRAH, mag. iur., voditeljica odsjeka)**

**ILI E-MAILA:** **mirjana.krnjak@udu-mz.hr**

 **nives.kolaric@udu-mz.hr**